Mukesh Ambani
మార్కెట్‌ విలువల్లో టిసిఎస్‌ను దాటిన రిలయన్స్‌
ముంబయి, జూలై 18: రిలయన్స్‌ ఇండస్ట్రీస్‌ మార్కెట్‌ విలువల్లో తొలిసారిగా ఐదు లక్షల కోట్ల రూపాయలను అధిగమించింది. స్టాక్‌ ట్రేడింగ్‌ చరిత్రలో మొట్టమొదటిసారి గా రిలయన్స్‌ ఐదులక్షలకోట్ల మార్కెట్‌ విలువలు మించి పోవడం ఇదే మొదటిసారి. గడచిన 52 వారాల్లో రిలయన్స్‌ 52శాతంపెరిగింది. గడచిన ఏడాదికాలంలోనే 52.45 శాతం పెరిగి రిల్‌షేర్లు వారాంతంలో 1531.05రూపాయలుగా కొనసాగాఇన సంగతి తెలిసిందే. టెలికాం రంగంలో నగదు నిల్వలు క్రమేపీ పెరుగుతుండటం, చందాదారుల సంఖ్యపెరగడం, డేటా రాబడులపై సానుకూలత కనిపించడంతో రిల్‌మొత్తంషేర్లు ప్రభా వితం అయ్యాయి.
సాప్ట్‌వేర్‌సేవల రంగం దిగ్గజం టిసిఎస్‌ తర్వాత ఎక్కువ విలువైన కంపెనీగా రిలయన్స్‌ ఇప్పటి వరకూ కొనసాగింది. మధ్యాహ్నం 12.20 గంటలకు మార్కెట్‌ విలువలు 5,05,970 కోట్లకు పెరిగాయి.స్టాక్‌ మార్కెట్లు 1.8శాతం పెరిగి 52 వారాల గరిష్టానికి చేరా యి. 1558.80గాచేరింది. రిలయన్స్‌ 11శాతానికిపైగాఒక్క జూలై నెలలోనే పెరిగింది. ఇప్పటివరకూ ఈ ఏడాదిలో చూస్తే 41శాతం పెరిగింది. టిసిఎస్‌ 4,59,630 కోట్ల మార్కెట్‌ విలువలో 0.17శాతం దిగువన ముగిసింది. షేర్‌ విలువలు 2402 రూపాయలుగా కొనసాగాయి. చమురు నుంచి టెలికాం రంగం వరకూ విస్తరించిన రిల్‌ ఏప్రిల్‌ జూన్‌ త్రైమాసిక ఫలితాలు గురువారం వెల్లడించనున్నది.
అంతకుముందే సర్వసభ్యసమావేశం నిర్వహిస్తోంది. జూన్‌త్రైమాసిక గణాంకాలతోపాటు కంపెనీ టెలికాం బిజినెస్‌ ఆర్‌జియో పనితీరుపై కూడా ఎక్కువ కీలకంగా ఉంటుందని అంచనా.బ్రోకరేజి సంస్థ మోతీలాల్‌ ఓస్వాల్‌ సెక్యూరిటీస్‌ రిలయన్స్‌ పరంగాచూస్తే తన స్థూల రిఫైనింగ్‌ మార్జిన్‌లో కొంత క్షీణత కనిపిస్తున్నట్లు అంచనావేసింది. రిల్‌ తన అన్వేషణలపరంగా కొంత తగ్గుదల కారణంగానే స్థూల రిఫైనింగ్‌ మార్జిన్‌ తగ్గుతుందని అంచనావేస్తోంది. దీనివల్ల ప్రతి బ్యారెల్‌కు ఒక డాలర్‌ చొప్పుననష్టం జరుగుతున్నట్లు అంచనా వేసింది. రిఫైనింగ్‌ విభాగంలో కూడా కొంత లాభదాయకత సన్నగిల్లుతుందని అంచనా వేసింది.
పెట్‌కెమ్‌ లాభదాయకత కూడా ఏటికేడాది, త్రైమాసికం వారీగా పెరిగే అవకాశం ఉందని అంచనావేసింది. స్థూల రిఫైనింగ్‌మార్జిన్‌ అంటే ముడిచమురుధరలు, మొత్తం రిఫైనరీ ఉత్పత్తిచేసిన మొత్తం పెట్రోలియం ఉత్ప త్తుల విలువలమధ్య ఉన్న తేడాను మార్జిన్‌గా పరిగణిస్తారని మోతీలాల్‌ ఓస్వాల్‌ విశ్లేషించింది. ఇక త్రైమాసికఫలితాలు గురువారం వెల్లడించనున్న నేపథ్యంలో ముకేష్‌ అంబాని సర్వసభ్యసమావేశంలో ఆర్‌జియో టెలికాం సేవలు, కంపెనీ నివేదికలు ఉంటాయని అంచనా. గురువారం ఫలితా లు విడుదలచేసి ఆతర్వాత సర్వసభ్య సమా వేశం నిర్వహిస్తుందని అంచనా. జూన్‌ త్రైమాసిక గణాంకాలతోపాటు ఎక్కువగా జియో4జి ఫోన్‌పైనే ఉంటుందని చెపుతు న్నారు. ఇక గడచిన శుక్రవారం చూస్తే రిలయన్స్‌షేర్లు తొమ్మిదేళ్ల గరిష్టస్థాయికి చేరాయి.
జియో సేవలు గత ఏడాది సెప్టెం బరు నుంచి ప్రారంభించింది. మార్చివరకూ ఉచితంగాను, ఆ తర్వాత నామమాత్రపు ఛార్జీలతో విస్తరించింది. ఇక ఇన్వెస్టర్లు కొత్తగా కంపెనీ లాభదాయకతదిశగా ఎంత వ్యవధి తీసుకుంటుందన్న ఆరా తీస్తున్నారు. గతవారంలోనే కంపెనీ తన ప్రోమో ఆఫర్లను విస్తరించింది. దీనివల్ల రాబడులపై భ్రావంచూపిస్తుంది. ఈ ఆర్థికసంవత్స రంలో జియోరాబులు 2.7 బిలియన్‌ డాలర్లుగా ఉన్నాయి. రిలయన్స్‌ లాభదాయ కతపై దేశవిదేశ బ్రోకింగ్‌ సంస్థలు భారీఅంచనాలు వేస్తున్నాయి. డచ్‌బ్యాంకు, ఎడెల్విసిస్‌ సెక్యూరిటీస్‌, ఐడిబిఐ కేపిటల్‌, కోటక్‌సెక్యూరిటీస్‌, మోతీలాల్‌ ఓస్వాల్‌ సెక్యూరిటీస్‌, ప్రభుదాస్‌ లీలాధర్‌ సంస్థలు అంచనాలు వేరువేరుగా ఉన్నాయి.